[{"text_idx": "#000001", "text": "Bigarrenik, terminoa interesatua eta kaltegarria izateaz gain, gaur egun faltsua dugu ere. 2007an Miquel Gros i Llados-ek argitaraturiko \u201cRecuperacio\u0301n del Euskera en Navarra\u201d liburuan ondokoa baieztatzen zen: \u201clo que se quiere demostrar en este estudio es que la atribucio\u0301n de cada comarca a una u otra zona lingu\u0308i\u0301stica, tuvo una relacio\u0301n directa con la presencia del euskera\u201d. Honen arabera, herri batean garaiko euskararen ezagutzak (euskaldunak eta \u201cia euskaldunak\u201d) biztanleriaren %10a gainditzen bazuen \u201cEremu euskaldunean\u201d kokatzen zen herria; %5a gainditzen bazuen \u201cEremu mistoan\u201d eta, bestela, \u201cEremu ez euskaldunean\u201d."}, {"text_idx": "#000002", "text": "Bada gaur da eguna non 1986an jarraitutako irizpideak orain ezarriko balira, berauen egokitasuna baloratzera sartu gabe, \u201cEremu ez euskalduna\u201d delakoa desagertuko zen. 2011n egindako erroldaren arabera \u201ceuskalduntasun\u201d maila biztanleria osoaren %9an legoke."}, {"text_idx": "#000003", "text": "Hortaz, bertako zein inguruko hiritarrentzako kaltegarria izanik eta eskualde horren errealitatea ez duenez inolaz ere islatzen, eskualdea \u201cEremu diskriminatua\u201d izendatzea aldarrikatzen dugu. Eta hala beharko luke bertako herritarrek hizkuntza aldetik Nafarroa osoko diskriminaziorik handienak jasaten dituztelako eta, bereziki, bertan bizi diren euskaldunak alienatu eta arrotz bilakatzea terminologikoki ekiditeko."}, {"text_idx": "#000006", "text": "Ireki da epea Nafarroako bertso eskoletan izena emateko, 2023-2024 ikasturterako"}, {"text_idx": "#000007", "text": "Irailaren 29an nerabeentzako heziketa sexualeko tailerrak euskaraz"}]